als_Latn dik_Latn sag_Latn
Lidhja Demokratike e Kosovës e kishte cilësuar si të porositur nga Partia Demokratike e Kosovës exit poll-in e zgjedhjeve të 2014-s. Asokohe, LDK e shihte exit poll-in si përpjekje të fundit PDK-së për të shpëtuar nga humbja.
Nëpërmjet një kumtese për media, LDK më 2014 kishte dënuar atë që e kishte cilësuar si "përpjekjen e fundit" të PDK-së "nëpërmes sondazhit të paguar të Exit Poll... për të shpëtuar nga humbja që ka pësuar të dielën".
“Nëpërmes sondazhit të paguar, PDK po përpiqet që të dekurajojnë komisionarët e partive të tjera, për të manipuluar procesin zgjedhor, thotë LDK, e cila i fton qytetarët që të kenë edhe pak durim dhe të presin shpalljen e rezultateve, sepse të dhënat nga terreni dhe komisionarët tanë tregojnë për fitoren tonë bindëse në këto zgjedhje”, thuhej në kumtesën e LDK-së.
“I informojmë qytetarët e Kosovës se organizata e cila ka organizuar sondazhin, nuk ia ka qëlluar rezultatit zgjedhor në Shqipëri për më tepër se 14 për qind. Kjo organizatë, prapa të cilës fshihet Petrit Selimi, po përpiqet që ta nxjerr fitues Thaçin, të paktën edhe pak minuta”, thuhej më tej në kumtesë.
Exit poll-i i realizuar nga Instituti për anketa dhe hulumtime “Gani Bobi” kishte nxjerrë fitues të zgjedhjeve të parakohshme parlamentare të 2004-s PDK-në me 33.1%, e përcjellë nga LDK-ja me 30.4%.
als_Latn als_Latn als_Latn als_Latn als_Latn